2015-yilda O‘zbekistonda yovvoyi hayvonlarni ovlash uchun 135 ta ruxsatnoma berildi

2015-yilning 29-iyul kuni O‘zbekiston Respublikasi Tabiatni  muhofaza qilish davlat qo‘mitasi faoliyatining birinchi yarim yillik yakunlariga bag‘ishlangan Hay’at yig‘ilishi bo‘lib o‘tdi. Bu haqda qo‘mita matbuot xizmati xabar bermoqda.

Hisobot davrida yovvoyi hayvonlarni ovlash uchun 135 ta, yovvoyi hayvonlarni O‘zbekiston Respublikasiga olib kirish va uning tashqarisiga olib chiqish bo‘yicha 334 ta, shu jumladan, CITES Konvensiyasi bo‘yicha 146 ta, o‘simlik dunyosi bo‘yicha dorivor, oziq-ovqat va texnik  o‘simliklarni yig‘ish va tayyorlashga 138 ta, shuningdek yovvoyi holda o‘suvchi o‘simliklar va ularning qismlarini respublikadan tashqariga olib chiqishga 140 ta hamda respublikaga olib kirishga 7 ta ruxsatnoma berildi.